als_Latn dik_Latn sag_Latn
OEAK kërkon qasje të kujdesshme për Trepçën
OEAK: Ekonomike Amerikane në Kosovë dëshiron të rikujtojë të gjitha palët e interesit, e veçanërisht Qeverinë, mbi nevojën e një qasje të kujdesshme për të ardhmen e këtij gjiganti metalurgjik.
Politiko
E Martë, 20 Janar 2015 | 13:28
0 Komente.
Oda Ekonomike Amerikane kërkon nga Qeveria e Kosovës një qasje të kujdesshme për gjiganti metalurgjik Trepça.
OEAK kërkonnjë diskutim gjithëpërfshirës me institucionet e tjera kyçe, ekspertët e fushës, përfaqësuesit e shoqërisë civile dhe komunitetin lokal, duke i theksuar përfitimet e ristrukturimit dhe revitalizimit të Trepçës para të gjitha palëve të interesit
“Kompleksi Minerar Trepça që dikur ishte shtyllë e zhvillimit ekonomik në Kosovë dhe udhëheqëse rajonale e sektorit të saj, sot duke qenë nën menaxhimin e Agjencisë Kosovare të Privatizimit, ballafaqohet me një numër problemesh dhe sfidash që kërkojnë vëmendje të menjëhershme, në mënyrë që Trepça të dalë nga kjo gjendje e status quos së padëshirueshme, që ka penguar rritjen e kompanisë, dhe rrjedhimisht zhvillimin e industrisë metalurgjike në Kosovë”.
“Në vijim të debateve të fundit dhe alternativave të diskutuara në opinionin e gjerë, si dhe duke pasur parasysh kompleksitetin dhe ndjeshmërinë e problemeve me të cilat ballafaqohet kjo ndërmarrje, Oda Ekonomike Amerikane në Kosovë dëshiron të rikujtojë të gjitha palët e interesit, e veçanërisht Qeverinë, mbi nevojën e një qasje të kujdesshme për të ardhmen e këtij gjiganti metalurgjik”.
“Bazuar në rekomandimet e Komitetit të Industrisë së Rëndë të vitit 2013, Oda Amerikane ka mirëpritur iniciativën për hartimin e Ligjit të Veçantë për Trepçën, me qëllim të qartësimit të statusit ligjor të ndërmarrjes dhe mundësimit të pjesëmarrjes së kapitalit privat në zhvillimin e kapaciteteve”.
“Derisa është e kuptueshme urgjenca për moslejimin e likuidimit të kësaj ndërmarrje, kjo situatë nuk duhet të ndikojë në veprime të shpejta e të pamatura, që do të rezultonin në mosqartësimin e shumë aspekteve, duke përfshirë edhe detyrimet ndaj kreditorëve potencialë dhe burimet e investimeve të ardhshme”.
“Në ndërkohë, Dhoma e Posaçme e Gjykatës Supreme mbi Privatizimin duhet të zgjidhë në mënyrë efikase, profesionale dhe objektive të gjitha pretendimet e kreditorëve potencial ndaj Trepçës, por duke pasur në konsideratë periudhën në të cilën janë bërë investimet e pretenduara nga këta kreditorë, e që ishte një periudhë kur vendi ishte në kushte të okupimit klasik, me ç’rast edhe vendimet e forcave okupuese për asetet publike nuk ishin në interesin më të mirë të qytetarëve të vendit”, thuhet në komunikatën e OEAK.
Oda Amerikane rithekson nevojën urgjente që të adresohet dhe të gjendet një zgjidhje për të ardhmen e Trepçës, e cila në mënyrë prioritare do të synonte rezultatet më të mira dhe përfitimet e qytetarëve të Republikës së Kosovës.
OEAK beson se një sektor i fuqishëm dhe stabil metalurgjik mund të luajë rol kyç në adresimin e shumë sfidave tjera me të cilat ballafaqohet shteti jonë, posaçërisht në aspekt të krijimit të vendeve të punës dhe uljes së deficitit të madh tregtar.
“Një Ligj i ri i cili i jep Trepçës statusin e Ndërmarrjes Publike do t’ia mundësonte kësaj ndërmarrjeje daljen nga status quoja e tanishme”, thuhet në komunikatë. /Politiko.net.
als_Latn als_Latn slv_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn